ภาพยนตร์อนิเมะญี่ปุ่นในปี พ.ศ. 2566 โดยฮายาโอะ มิยาซากิ

***เด็กชายกับนกกระสา*** (ญี่ปุ่น: 君たちはどう生きるか; โรมาจิ: *Kimi-tachi wa Dō Ikiru ka*; ทับศัพท์: คิมิ-ตาจิ วะ โด อิกิรุ คะ; แปลว่า"พวกเธอใช้ชีวิตอย่างไร"; อังกฤษ: The Boy and the Heron) เป็นภาพยนตร์อนิเมะญี่ปุ่นแนวจินตนิมิตในปี พ.ศ. 2566 เขียนบทและกำกับโดยฮายาโอะ มิยาซากิ ผลิตโดยสตูดิโอจิบลิ ชื่อเรื่องของภาพยนตร์ในภาษาญี่ปุ่นอ้างอิงจากนวนิยายเรื่อง *คิมิ-ตาจิ วะ โด อิกิรุ คะ* ผลงานของโยชิโนะ เก็นซาบูโรในปี ค.ศ. 1937 ซึ่งปรากฏเป็นเวลาสั้น ๆ ในภาพยนตร์ แต่เนื้อเรื่องของภาพยนตร์เป็นเรื่องที่แต่งขึ้นใหม่โดยไม่เกี่ยวข้องกับเนื้อเรื่องของนวนิยาย นักพากย์ตัวละครหลักได้แก่ โซมะ ซันโตกิ, มาซากิ ซูดะ, โค ชิบาซากิ, ไอเมียว, โยชิโนะ คิมูระ, ทากูยะ คิมูระ, คาโอรุ โคบาบาชิ และชิโนบุ โอตาเกะ

ภาพยนตร์เป็นเรื่องราวเกี่ยวกับเด็กชายในช่วงสงครามแปซิฟิกชื่อมากิ มาฮิโตะ ผู้พบหอคอยร้างในเมืองที่ย้ายมาอยู่ใหม่หลังแม่ของเขาเสียชีวิตเพราะเหตุเพลิงไหม้ที่โตเกียว แล้วมาฮิโตะจึงเข้าสู่โลกมหัศจรรย์พร้อมกับนกกระสานวลพูดได้

มิยาซากิประกาศวางมือจากการทำภาพยนตร์แอนิเมชันในเดือนกันยายน พ.ศ. 2556 แต่ภายหลังได้กลับการตัดสินใจหลังการสร้างภาพยนตร์สั้นเรื่อง *เคมูชิ โนะ โบโระ* (แปลว่า "เจ้าหนอนโบโระ") ซึ่งปล่อยในปี พ.ศ. 2561 มิยาซากิเริ่มสร้างสตอรีบอร์ดสำหรับโครงการภาพยนตร์ขนาดยาวในเดือนกรกฎาคม พ.ศ. 2559 และการผลิตเริ่มต้นอย่างเป็นทางการในเดือนพฤษภาคม พ.ศ. 2560 ชื่อเรื่องของภาพยนตร์ได้รับการประกาศในเดือนตุลาคม พ.ศ. 2560 โดยเดิมตั้งเป้าจะให้ออกฉายในช่วงโอลิมปิกฤดูร้อน 2020 เมื่อถึงเดือนพฤษภาคม พ.ศ. 2563 ภาพยนตร์วาดด้วยมือโดยแอนิเมเตอร์ 60 คนทำไปได้ 36 นาทีของภาพยนตร์โดยไม่มีการกำหนดเส้นตาย การผลิตทั้งหมดใช้เวลาประมาณ 7 ปี โดยเผชิญหน้ากับความล้าช้าเนื่องจากต้องเผชิญกับความท้าทายที่เกี่ยวข้องกับการระบาดทั่วของโควิด-19 และความเร็วในการทำแอนิเมชันที่ช้าลงของมิยาซากิ ก่อนจะใกล้เสร็จสมบูรณ์ในเดือนตุลาคม พ.ศ. 2565 การจัดหาเงินทุนสำหรับโครงการเกี่ยวข้องกับข้อตกลงการเผยแพร่ภาพยนตร์ของสตูดิจิบลิเรื่องก่อนหน้าผ่านสื่อส่งผ่านสัญญาณต่อเนื่อง โปรดิวเซอร์โทชิโอะ ซูซูกิกล่าวว่า*เด็กชายกับนกกระสา*เป็นภาพยนตร์ที่มีทุนสร้างสูงที่สุดเท่าที่เคยผลิตในประเทศญี่ปุ่น บทภาพยนตร์ได้ถ่ายทอดมาจากวัยเด็กของมิยาซากิและมีแก่นเรื่องเกี่ยวกับการก้าวผ่านวัยและการรับมือโลกที่เต็มไปด้วยความขัดแย้งกับการสูญเสีย โจ อิซาอิชิเป็นผู้ประพันธ์ดนตรีประกอบภาพยนตร์ ส่วนเค็นชิ โยเนซุประพันธ์และร้องเพลงประกอบภาพยนตร์ชื่อเพลงว่า *ชิคีวงิ* (แปลว่า "ลูกโลก")

ภาพยนตร์*เด็กชายกับนกกระสา*ออกฉายในประเทศญี่ปุ่นในวันที่ 14 กรกฎาคม พ.ศ. 2566 โดยโทโฮ โดยฉายทั้งในโรงภาพยนตร์ปกติและโรงภาพยนตร์รูปแบบพิเศษอย่างไอแม็กซ์ การเข้าฉายของภาพยนตร์นี้ได้รับการตั้งข้อสังเกตว่าไม่มีการประชาสัมพันธ์ใด ๆ อย่างจงใจ เนื่องด้วยสตูดิโอจิบลิเลือกจะไม่ปล่อยตัวอย่างภาพยนตร์ ภาพตัวอย่าง เรื่องย่อ หรือรายละเอียดการคัดเลือกนักพากย์ของภาพยนตร์เรื่องนี้ล่วงหน้าก่อนการฉายรอบปฐมทัศน์ในประเทศญี่ปุ่น ยกเว้นเพียงใบปิดภาพยนตร์เพียงใบเดียว ภาพยนตร์ได้รับความชื่นชมอย่างมาก และทำรายได้ทั่วโลกมากว่า 148 ล้านดอลลาร์สหรัฐ ภาพยนตร์ออกฉายในประเทศไทยในวันที่ 11 มกราคม พ.ศ. 2567

ภาพยนตร์ชนะเลิศรางวัลจำนวนมาก เช่น รางวัลแบฟตาสาขาภาพยนตร์แอนิเมชันยอดเยี่ยม, รางวัลลูกโลกทองคำสาขาภาพยนตร์แอนิเมชันยอดเยี่ยม และรางวัลออสการ์ สาขาภาพยนตร์แอนิเมชันยอดเยี่ยม

เนื้อเรื่อง
-----------

ในช่วงสงครามแปซิฟิกในกรุงโตเกียว มากิ มาฮิโตะได้สูญเสียฮิซาโกะผู้เป็นแม่ไปในเหตุเพลิงไหม้ที่โรงพยาบาล โซอิจิผู้เป็นพ่อของมาฮิโตะและเป็นเจ้าของโรงงานผลิตยุทโธปรณ์สำหรับการรบทางอากาศได้แต่งงานใหม่กับนัตสึโกะซึ่งเป็นน้องสาวของภรรยาผู้ล่วงลับ มาฮิโตะและพ่อย้ายไปอยู่ในที่ดินของนัตสึโกะในชนบท มาฮิโตะที่เหินห่างกับนัตสึโกะที่กำลังตั้งครรภ์ได้พบกับนกกระสานวลประหลาดตัวหนึ่งซึ่งพาเขาไปเจอกับหอคอยที่ถูกปิดตายแห่งหนึ่ง ซึ่งเป็นสถานที่สุดท้ายที่พบเห็นลุงทวดของนัตสึโกะที่เป็นสถาปนิก

นักพากย์
--------

มาซากิ ซูดะผู้พากย์เสียงนกกระสานวลในภาพยนตร์เสียงภาษาญี่ปุ่น

| ตัวละคร | นักพากย์ |
| --- | --- |
| ญี่ปุ่น | ไทย |
| มากิ มาฮิโตะ (牧 眞人, *Maki Mahito*)) | โซมะ ซันโตกิ | ภาคภูมิ วันทอง |
| นกกระสานวล (青サギ/サギ男, *Aosagi/Sagi-Otoko*) | มาซากิ ซูดะ | จิราวัฒน์ วชิรศรัณย์ภัทร |
| ฮิมิ (ヒミ, *Himi*) | ไอเมียว | นพวรรณ เหมะบุตร |
| นัตสึโกะ (夏子, *Natsuko*) | โยชิโนะ คิมูระ | นิรมล กิจภิญโญชัย |
| มากิ โซอิจิ (牧 勝一, *Maki Shō'ichi*) | ทากูยะ คิมูระ | วรวุฒิ วรเนตร |
| ลุงทวด (大伯父, *Ō-Ōji*) | โชเฮ ฮิโนะ | ปิยะ ชำนาญกิจ |
| คิริโกะ (キリコ, *Kiriko*) | โค ชิบาซากิ | ชิดชนก แย้มมา |
| นกกระทุงอาวุโส (老ペリカン, *Rō-Perikan*) | คาโอรุ โคบายาชิ |  |
| ราชานกแก้ว (インコ大王, *Inko-Daiō*) | จุง คูนิมูระ | วิรุฬห์วิชญ์ ถิรสุวรรณ |
| อิซูมิ (いずみ, *Izumi*) (หญิงชรารับใช้ 1) | เคโกะ ทาเกชิตะ |  |
| อูตาโกะ (うたこ, *Utako*) (หญิงชรารับใช้ 2) | จุง ฟูบูกิ |  |
| เอริโกะ (えりこ, *Eriko*) (หญิงชรารับใช้ 3) | ซาวาโกะ อางาวะ |
| ไอโกะ (あいこ, *Aiko*) (หญิงชรารับใช้ 4) | ชิโนบุ โอตาเกะ |  |
| วาราวารา (ワラワラ, *Warawara*) | คาเร็ง ทากิซาวะ |  |
|

อ้างอิง
-------

1. ↑  "The Boy and the Heron". Box Office Mojo. เก็บจากแหล่งเดิมเมื่อ July 30, 2023. สืบค้นเมื่อ 2024-03-07.
2. ↑  "The Boy and the Heron". *The Numbers*. เก็บจากแหล่งเดิมเมื่อ July 30, 2023. สืบค้นเมื่อ 2024-03-07.
3. ↑  Hodgkins, Crystalyn (December 13, 2022). "Hayao Miyazaki's How Do You Live? Film Opens in Japan on July 14, 2023". *Anime News Network*. สืบค้นเมื่อ December 13, 2022.
4. ↑  "เด็กชายกับนกกระสา". *เมเจอร์ ซีนีเพล็กซ์*. สืบค้นเมื่อ December 9, 2023.
5. ↑  "เด็กชายกับนกกระสา". *เอสเอฟ ซีเนม่า*. สืบค้นเมื่อ December 9, 2023.

แหล่งข้อมูลอื่น
---------------

* *เด็กชายกับนกกระสา* ที่โทโฮ (ในภาษาญี่ปุ่น)
* *เด็กชายกับนกกระสา* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *เด็กชายกับนกกระสา* (ภาพยนตร์) ที่เครือข่ายข่าวอนิเมะ

| * ด
* ค
* ก
สตูดิโอจิบลิ |
| --- |
| 
* รายชื่อผลงาน

 |
| บุคคล | 

|  |  |
| --- | --- |
| ผู้ก่อตั้ง | 
* ฮายาโอะ มิยาซากิ
* โทชิโอะ ซูซูกิ
* อิซาโอะ ทากาฮาตะ

 |
| อื่น ๆ | 
* โจ อิซาอิชิ
* คัตสึยะ คนโด
* โยชิฟูมิ คนโด
* คิตาโร โคซากะ
* โกโร มิยาซากิ
* ฮิโรยูกิ โมริตะ
* โทโมมิ โมจิซูกิ
* โยชิอากิ นิชิมูระ
* คาซูโอะ โองะ
* ยาซูโอะ อตสึกะ
* โยชิโนริ คานาดะ
* ฮิโรมาซะ โยเนบายาชิ

 |

 |
| Films | 

|  |  |
| --- | --- |
| Feature films | 
* *ลาพิวต้า พลิกตำนานเหนือเวหา*
* *โทโทโร่เพื่อนรัก*
* *สุสานหิ่งห้อย*
* *แม่มดน้อยกิกิ*
* *ในความทรงจำที่ไม่มีวันจาง*
* *พอร์โค รอสโซ สลัดอากาศประจัญบาน*
* *สองหัวใจ หนึ่งรักเดียว*
* *ปอมโปโกะ ทานูกิป่วนโลก*
* *วันนั้น...วันไหน หัวใจจะเป็นสีชมพู*
* *เจ้าหญิงจิตวิญญาณแห่งพงไพร*
* *ยามาดะ ครอบครัวนี้ไม่ธรรมดา*
* *มิติวิญญาณมหัศจรรย์*
* *เจ้าแมวยอดนักสืบ*
* *ปราสาทเวทมนตร์ของฮาวล์*
* *ศึกเทพมังกรพิภพสมุทร*
* *โปเนียว ธิดาสมุทรผจญภัย*
* *อาริเอตี้ มหัศจรรย์ความลับคนตัวจิ๋ว‎*
* *ป๊อปปี้ ฮิลล์ ร่ำร้องขอปาฏิหาริย์*
* *ปีกแห่งฝัน วันแห่งรัก*
* *เจ้าหญิงกระบอกไม้ไผ่*
* *ฝันของฉันต้องมีเธอ*
* *อาย่ากับเหล่าแม่มด*
* *เด็กชายกับนกกระสา*

 |
| Short films | 
* *Nandarō*
* *On Your Mark*
* *Ghiblies*
* *Ghiblies Episode 2*
* *Imaginary Flying Machines*
* *The Whale Hunt*
* *Koro's Big Day Out*
* *เมและรถบัสแมวน้อย*
* *Looking for a Home*
* *The Day I Harvested a Planet*
* *The Night of Taneyamagahara*
* *Water Spider Monmon*
* *Iblard Jikan*
* *A Sumo Wrestler's Tail*
* *Giant God Warrior Appears in Tokyo*
* *Boro the Caterpillar*
* *Zen - Grogu and Dust Bunnies*

 |

 |
| วิดีโอเกม | 
* *Jade Cocoon: Story of the Tamamayu*
* *Jade Cocoon 2*
* *Magic Pengel: The Quest for Color*
* *Ni no Kuni*
	+ *Dominion of the Dark Djinn*
	+ *Wrath of the White Witch*

 |
| การผลิตอื่น ๆ | 
* *Shiki-Jitsu* (สตูดิโอคาจิโนะ)
* *โกสต์ อิน เดอะ เชลล์ 2: อินโนเซนส์*
* *Ronja, the Robber's Daughter*
* *เต่าแดง*

 |
| บทความที่เกี่ยวข้อง | 
* รถบัสแมว
* พิพิธภัณฑ์จิบลิ
* ห้องสมุดพิพิธภัณฑ์จิบลิ
* จิบลิพาร์ก
* *The Kingdom of Dreams and Madness*
* *มหาสงครามหุบเขาแห่งสายลม*
* Nausicaa.net
* สตูดิโอคาจิโนะ
* สตูดิโอโพน็อก
* ซูซูวาตาริ
* Topcraft
* *The Last Unicorn*

 |
| 
* **หมวดหมู่ หมวดหมู่**

 |